### Norges Fleridrettsforbund - Handlingsplan 2021 - 2023:

Norges Fleridrettsforbunds formål er å fremme interessene til idretter tilsluttet Norges Fleridrettsforbund, samt representere idrettene internasjonalt.

Forbundet skal bidra til å nå Norges Idrettsforbunds visjon om «Idrettsglede for alle» og arbeide for at alle mennesker skal gis mulighet til å utøve idrett ut fra sine ønsker og behov.

Forbundet skal være en positiv verdiskaper for individ og samfunn og forbundets arbeid skal preges av frivillighet, demokrati, lojalitet og likeverd. All idrettslig aktivitet skal bygge på grunnverdier som glede, felleskap, helse og ærlighet

Virksomheten skal være rettet mot å gi det enkelte medlem og idrettslag best mulig forutsetninger for å drive aktivitet. Forbundets legitimitet er bygget på̊ dette.

Forbundet skal være en åpen og inkluderende organisasjon der all virksomhet skal drives på en etisk forsvarlig måte, herunder etterleve FNs bærekrafts mål.

Forbundet skal etterleve Norges Idrettsforbunds barneidrettsbestemmelser, retningslinjer for ungdom, retningslinjer mot seksuell trakassering, retningslinjer mot rasisme og arbeide aktivt for en dopingfri idrett.

Forbundet vil etterleve norsk idretts felles handlingsplan «Idretten vil», [Idretten vil! og Idretten skal! (idrettsforbundet.no). Forbundet vil implementere norsk idretts grunnleggende veivalg: Leken, ambisiøs, ærlig, og inkluderende.](https://www.idrettsforbundet.no/om-nif/idretten-vil-2019-2023/)

Fokusområder:

1. Organisasjonsutvikling

* Videreutvikle og styrke Norges Fleridrettsforbunds plattform for samarbeid
* Styrke organisasjonens identitet innad i seksjonene og utad i norsk idrett
* Vurdere opptak av nye idretter

2. Rekruttering og integrering

* Arbeide aktivt med å rekruttere nye medlemmer
* Ha målsetning om å aktivisere flest mulig mennesker i alle aldre og med ulike forutsetninger
* Tilrettelegge for at seksjonene kan nå målsetning gjennom veiledning og økonomiske tiltak
* I samarbeide med seksjonene bidra til å synliggjøre idrettenes samfunnsbidrag

3. Økonomiske rammer og utvikling

* Sikre at forbundets og seksjonenes økonomiske rammebetingelser blir best mulig
* Påvirke til og kontrollere at forbundets økonomiske ressurser er og blir godt ivaretatt, at økonomistyringen er trygg og god, og at så mye som mulig av forbundets midler går til aktivitetsskapende formål
* Tilrettelegge for at seksjonene aktivt søker om post 4-midler

4. Norges Fleridrettsforbund i et fremtidsperspektiv

* Arbeide for å være synlige i Norges Idrettsforbund
* Samarbeide med øvrige fleridrettsforbund for å sikre at økonomiske og organisatoriske forhold er ivaretatt
* Søke samarbeidspartnere som fremmer våre medlemmers interesser
* Være aktive på sentrale arenaer der norsk idrettspolitikk diskuteres